Sa domanda bolit mandada cun posta eletrònica a s’indiritzu unione.partemontis@unionecomunipartemontis.it o cunsinniada a manu a s’Unioni de is Comunus de Parte Montis su martis a mangianu, de is otu a is duas, o sa giòbia a merii, de is duas a is seti, a intru de lunis 17 de mesi-de-argiolas de su 2023. 


A sa Responsàbili de su Servìtziu Amministrativu-finantziàriu 
de s’Unioni de is Comunus de Parte Montis
Bia de Ugo Foscolo, 1 
09095   MÒGURU   (Aristanis) 
unione.partemontis@unionecomunipartemontis.it


MÒDULU PO S’ALLISTAI

CURSU DE ALFABETIZATZIONI IN LÌNGUA SARDA
(Dexi atòbius de tres oras donniunu, intra de is mesis de argiolas, cabudanni e mesi de ladàmini de su 2023)

Sa/u sutascrita/u ________________________________________________________________________ , 
nàscia/u in ______________________________________________ su ____________________________ , 
residenti in ____________________________ in bia/pratza _____________________________ nu _____  , 
indiritzu e-mail: ________________________________________________________________________  , 
telèfunu de domu _________________________ , telefoneddu ___________________________________ , 

DOMANDAT

de podi pigai parti a su Cursu de alfabetizatzioni in lìngua sarda cuncordau de sa Sotziedadi Cooperativa L’ALTRA CULTURA po contu de s’Unioni de Comunus de Parte Montis, chi s’at a spoddiai po 30 oras - partzidas in 10 atòbius de 3 oras donniunu - intra de is mesis de argiolas, cabudanni e mesi-de-ladàmini de su 2023 (in austu no s’at a fai letzioni peruna). 

S’impìnniat giai de imoi a sighiri su cursu cun presèntzia fìsica po assumancus 21 de is 30 oras, est a nai 7 atòbius de 10. Est informada/u chi su cursu est gratis.  

Autorizat su manìgiu de is datus personalis cunforma a su D. Lgs. n. 196/2003, agiornau cun su D. Lgs. n. 101/2018 segundu is disponimentus de s’Arregulamentu UE 2016/679. S’Unioni de Comunus de Parte Montis dd’informat chi su responsàbili de su tratamentu de is datus est senn.ri Antoni Nàtziu Garau (presidenti de sa Cooperativa chi megat de cuncordai su cursu) e chi is datus s’ant a impreai po su cuncordu e su contivìgiu de su cursu sceti. Po cussu, autorizat giai de imoi s’impreu de su nùmeru de telefoneddu e de s’indiritzu e-mail po mandai messàgius de informu in contu de s’aparìciu de su cursu. 

Logu e data ____________________________________ 

In fidi
 
__________________________________________
